টুখেলের আক্রমণ মন্ত্রে ইংল্যান্ডের দাপুটে জয়

ওয়েব ডেস্ক: ইংল্যান্ডের হেড কোচ হিসেবে টমাস টুখেলের (Thomas Tuchel) প্রথম পর্ব সফল। ২০২৬ বিশ্বকাপের যোগ্যতা অর্জন পর্বে শনিবার আলবেনিয়াকে ২-০ হারানোর পর সোমবার রাতে লাটভিয়াকে ৩-০ হারাল থ্রি লায়নরা (Three Lions)। দুই ম্যাচেই গোল পেলেন ইংলিশ অধিনায়ক হ্যারি কেন (Harry Kane), জাতীয় দলের জার্সিতে ৭১টা গোল হয়ে গেল তাঁর।

ইংল্যান্ডের বিশ্বকাপে যোগ্যতা অর্জন নিয়ে কোনও সংশয় নেই। টুখেলের লক্ষ্য এবং দায়িত্ব ট্রফি দেওয়া। ২০২৬ বিশ্বকাপকেই পাখির চোখ করেছেন তিনি। গ্যারেথ সাউথগেটের(Gareth Southgate) আমলে ইংল্যান্ড বিশ্বকাপের সেমিফাইনালে উঠেছে, ইউরো কাপের ফাইনালে উঠেছে। কিন্তু ট্রফি রয়ে গিয়েছে অধরা। ক্লাব ফুটবলে ট্রফি জয়কে অভ্যাসে পরিণত করা টুখেলকে আনা হয়েছে সেই কারণেই।

আরও পড়ুন: এম এস ধোনির দ্রুততম স্টাম্পিং কি এটাই?

নতুন কোচের আমলে দুটি ম্যাচ দেখে যেটা বোঝা গেল, আক্রমণই এই দলের প্রধান স্ট্র‍্যাটেজি। ইংলিশ প্রিমিয়ার লিগে (Premier League) যেমন দ্রুত গতিতে আক্রমণাত্মক ফুটবল খেলা হয়, ইংল্যান্ডের জাতীয় দলও সেই পন্থাই অবলম্বন করছে। সে কথা ইতিমধ্যেই জানিয়ে দিয়েছেন টুখেল।

লাটভিয়ার বিরুদ্ধে প্রথম ৩০ মিনিট গোল করতে পারেনি ইংল্যান্ড। ধারে ভারে অনেক পিছিয়ে থাকা লাটভিয়ানরা রক্ষণ জমাট করে রেখেছিল। ৩৮ মিনিটে সেট পিসে গোলমুখ খুলল। ফ্রি-কিক থেকে অনবদ্য গোল করলেন রাইট ব্যাক রিস জেমস। ৬৮ মিনিটে রাইসের পাস থেকে সহজ গোল করেন কেন৷ ৭৬ মিনিটে একক দক্ষতায় ৩-০ করেন এবেরেচি এজে।

দেখুন অন্য খবর: